

nexa nr. 2 la 
[bookmark: _GoBack]Proiectul de hotarare nr. 30/15.052025



[bookmark: _Hlk114755481]Metodologia de acordare a unui sprijin financiar în cadrul
Proiectului „Ilfov zâmbește senior”


1. Informații generale
1.1. Context 
Conform prevederilor art. 129 alin. (7) lit. c) din Ordonanţa de urgenţă  Nr. 57/2019 privind Codul administrativ, consiliul local are atribuţii privind gestionarea serviciilor de interes local astfel: (7) În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind... c) sănătatea; 
În ceea ce privește îmbunătățirea sănătății, respectiv, în conformitate cu prevederile art. 173 alin. (5) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, Județul Ilfov - Consiliul Județean: ”(5)În exercitarea atribuţiilor prevăzute la alin. (1) lit. d), consiliul judeţean asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes judeţean privind: c) sănătatea”. 
În conformitate cu prevederile art. 35 (1) din Legea 273/2006  privind finanţele publice locale:
Colaborare, cooperare asociere, înfrăţire, aderare
(1) Autorităţile deliberative pot aproba colaborarea sau asocierea pentru realizarea unor lucrări şi servicii publice locale. Colaborarea ori asocierea se realizează pe baza de contracte de asociere, în care se prevăd şi sursele de finanţare reprezentând contribuţia fiecărei autorităţi a administraţiei publice locale implicate. Contractele de asociere se încheie de către ordonatorii principali de credite, în condiţiile mandatelor aprobate de fiecare consiliu local implicat în colaborare sau asociere. 
Având în vedere cele de mai sus, la nivelul Județului Ilfov-Consiliul Județean în anii 2023 și 2024 a fost implementat proiectul de interes public „Ilfov zâmbește senior”, proiect de un real succes.
1.2. Cadrul legislativ
· Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
· Legea nr. 273 din 29 iunie 2006 privind finanțele publice locale;
· Legea  nr. 292 /2011 a asistenței sociale, cu modificările și completările ulterioare;
· Legea  nr. 17/2000 privind asistența socială a persoanelor vârstnice, republicată, cu modificările și completările ulterioare;
1.3. Abordare
[bookmark: _Hlk193290970]Județul Ilfov - Consiliul Județean împreună cu consiliile locale își propune să continue politica de dezvoltare locală, printr-o intervenție de sprijin acordat pensionarilor, prin intermediul unităților administrativ teritoriale din județ, în cadrul  Proiectului „Ilfov zâmbește senior”, denumit în continuare “Proiect”.
2. Obiectiv
	Obiectivul principal al acestui Proiect este facilitarea accesului gratuit la tratamente stomatologice  pensionarilor ce locuiesc în județul Ilfov, în scopul promovării sănătăţii şi a stării de bine și adoptării unui stil de viaţă sănătos prin cultivarea respectului faţă de viaţa personală și sănătatea proprie.
	Excepție fac tratamente din sfera tratamentelor estetice de tipul fațetelor dentare, albire dentară, bijuterii dentare.	 
3. Perioada
Sprijinul financiar se acordă pentru anul 2025, după aprobarea prezentei metodologii și semnarea protocolului de cooperare cu unitatea administrativ teritorială în care beneficiarul are domiciliul/reședința și Colegiul Medicilor Stomatologi Ilfov.
4. Cuantum
4.1 Valoarea totală a proiectului este de 2.220.000 lei, respectiv tratamente stomatologice în cuantum de 2.160.000 lei (maxim 4500 lei pentru fiecare pensionar ce îndeplinește criteriile de la punctul 5.2.) precum și materiale informative în valoare de max. 60.000 lei din bugetul proiectului.
[bookmark: _Hlk85017499]4.2 Județul Ilfov - Consiliul Județean va asigura cuantumul sumelor de bani necesare acordării sprijinului financiar în baza protocolului de cooperare încheiat cu unitățile administrativ teritoriale (UAT) de pe raza administrativ-teritorială.
4.3 Plata sprijinului financiar se face prin virament către UAT, ca urmare a încheierii unui protocol în vederea achitării sumelor către cabinetul stomatologic care a prestat serviciile stomatologice, pe bază de factură, emisă în conformitate cu prevederile legale.
5. Beneficiarii eligibili 
5.1 Pentru obținerea finanțării alocate prin prezentul Proiect, beneficiarii eligibili sunt pensionarii ce au domiciliul/reședința în județul Ilfov și întrunesc criteriile prevăzute la art. 5.2.
5.2 Condițiile necesare pentru acordarea sprijinului financiar 
[bookmark: _Hlk125543672]5.2.1    Să facă dovada că are calitate de pensionar; 
5.2.2 [bookmark: _Hlk125544693][bookmark: _Hlk125543185][bookmark: _Hlk192678840]Solicitantul să aibă domiciliul/reședința în localitatea din județul Ilfov în care depune documentația pentru înscriere;
5.2.3 [bookmark: _Hlk192679942][bookmark: _Hlk124948681]Să facă dovada venitului net lunar în cuantum maxim de 2500 lei, prin adeverință de venit ( ANAF) și declarație pe proprie răspundere că nu mai beneficiază de alte surse de venit; 
5.2.4 Să se încadreze în numărul de 480 de cereri aprobate pentru acordarea sprijinului financiar, la nivelul  județului Ilfov;
6. Derularea proiectului
6.1 Încheierea protocolului de cooperare
Județul Ilfov – Consiliul Județean va încheia protocoalele de cooperare cu unele unități administrativ teritoriale și Colegiul Medicilor Stomatologi Ilfov în vederea derulării proiectului „Ilfov zâmbește senior” în maxim 45 de zile de la data solicitării adresate de Județul Ilfov – Consiliul Județean.
6.2 Înscrierea beneficiarilor
6.2.1 Înregistrarea solicitărilor se va efectua telefonic la Direcția de Management Resurse Umane, Asistență Socială și Sănătate - Serviciul Asistență Socială și Sănătate din cadrul Consiliului Județean Ilfov, entitate ce va gestiona locurile disponibile în cadrul proiectului, conform Anexei 1 la prezenta Metodologie. Numărul de telefon pentru înscriere este stipulat în materialele promoționale pentru promovarea Proiectului, precum și în anunțul de lansare a înscrierilor;
6.2.2 În limita disponibilității locurilor, beneficiarul va fi redirecționat către unitatea administrativ teritorială unde are domiciliul/reședința, pentru depunerea documentației descrise la art. 6.3;
[bookmark: _Hlk192768125]6.2.3 În termen de 30 de zile de la înscriere beneficiarul are obligația de a depune cererea împreună cu documentația aferentă la unitatea administrativ teritorială de domiciliu/reședintă. 
6.2.4 Unitatea administrativ teritorială va informa în scris Consiliul Județean Ilfov cu privire la situația beneficiarilor înscriși, ori de câte ori este necesar, până la finalizarea procedurii;
6.2.5 Consiliul Județean Ilfov, Direcția de Management Resurse Umane, Asistență Socială și Sănătate, Serviciul Asistență Socială și Sănătate va centraliza locurile rămase disponibile și ulterior va publica un nou anunț de înscriere a beneficiarilor, în limita locurilor disponibile; 
6.2.6 Înscrierea în cadrul proiectului se va realiza în etape, în funcție de locurile neocupate și de bugetul alocat acestui proiect.

6.3 Depunerea documentației
	Acte necesare pentru acordarea sprijinului financiar
Pentru obținerea sprijinul financiar, în urma înscrierii telefonice în Proiect la Județul Ilfov – Consiliul Județean, solicitantul va depune la unitatea administrativ teritorială de domiciliu/reședință următoarele documente: 
a) [bookmark: _Hlk125544366]Cerere completată și semnată, conform modelului prevăzut în anexa nr. 2 la prezenta Metodologie;
b) Dovada domiciliului/reședinței pe raza localității din județul Ilfov în care depune documentația pentru înscriere;
c) Adeverință de venit, care să ateste venitul în cuantum maxim de 2500 lei și declarație pe proprie răspundere din care să reiasă că nu beneficiază de alte venituri;
d) Scrisoare medicală care să ateste necesitatea efectuării de tratamente stomatologice, cu exceptia tratamentelor  estetice (fațete dentare, albire dentară, bijuterii  dentare);
e) Declarație pe proprie răspundere cu privire la alegerea cabinetului din lista pusă la dispoziție de către comisia de acordare a sprijinului financiar, conform modelului prevăzut  în anexa nr. 3 la prezenta Metodologie;
	Acordul de fotografiere și promovare pe paginile de socializare ale entităților implicate în proiect, în urma aprobării cererii, precum și prelucrarea datelor cu caracter personal de către entitățile implicate în cadrul proiectului “Ilfov zâmbește senior”, conform modelului prevăzut  în anexa nr. 4 la prezenta Metodologie va fi înmânat beneficiarului și nu va reprezenta Criteriu de eligibilitate;
6.4 Stabilirea eligibilității beneficiarului în cadrul Proiectului
6.4.1 La nivelul UAT-ului se va constitui o comisie privind verificarea îndeplinirii condițiilor în vederea acordării sprijinului financiar;
6.4.2  Comisia din cadrul UAT-ului, în urma verificării îndeplinirii condițiilor prevăzute la art. 5.2 aprobă/respinge după caz cererea privind acordarea sprijinul financiar; beneficiarul este eligibil dacă întrunește condițiile prevăzute la art. 5.2 în prezenta Metodologie și a depus documentele prevăzute la art.6.3;
6.4.3 Comisia din cadrul UAT-ului eliberează beneficiarului un document din care să rezulte că îndeplinește/ nu îndeplinește condițiile pentru acordarea sprijinului financiar;
6.4.4 Comisia din cadrul UAT-ului comunică în scris către cabinetul stomatologic și către Județul Ilfov – Consiliul Județean informațiile privind eligibilitatea solicitantului.	
6.5 Semnarea protocolului de cooperare între UAT și cabinetul stomatologic ales de beneficiar
[bookmark: _Hlk124343566]În urma aprobării dosarului beneficiarului, UAT-ul va demara procedura de semnare a protocolului de cooperare cu cabinetul stomatologic ales de beneficiar, conform art. 6.3. lit) e din prezenta Metodologie, precum și prevederilor art. 5.3 din Anexa 1 la Hotărârea Consiliului Județean Ilfov privind aprobarea încheierii unor  protocoale de cooperare între Județul Ilfov – Consiliul Județean, Colegiul Medicilor Stomatologi Ilfov și unitățile administrativ-teritoriale din județul Ilfov în vederea realizării proiectului de interes public „Ilfov zâmbește senior” pentru  anul 2025.
6.6 Finalizarea procedurii și efectuarea plăților
6.6.1	La finalizarea tratamentului stomatologic, cabinetul va transmite factura fiscală însoțită de anexa centralizator cu programările efectuate cât și procesul verbal de recepție a serviciilor stomatologice.
6.6.2 Comisia din cadrul UAT-ului verifică documentația transmisă de cabinetul stomatologic în vederea efectuării plății și întocmește referatul de necesitate privind plata sprijinului financiar; răspunde de veridicitatea documentelor analizate;
6.6.3	Comisia din cadrul UAT-ului va transmite spre aprobare primarului referatul de necesitate privind solicitarea sumelor necesare spre decontare către Județul Ilfov – Consiliul Județean;
6.6.4	Comisia din cadrul UAT-ului va transmite documentația privind acordarea sprijinului financiar către Județul Ilfov – Consiliul Județean în format fizic și electronic;    
6.6.5 Comisia din cadrul Județului Ilfov - Consiliul Județean va verifica documentația înaintată și va efectua ordonanțarea de plată aferentă sprijinului financiar. În urma aprobării de către compartimentele de specialitate, plata se va efectua prin virament către fiecare UAT, în maxim 10 zile lucrătoare de la primirea documentației complete de la UAT;
6.6.6 În baza listelor cu beneficiari întocmite, UAT va efectua plata către cabinetele medicale cu sumele aferente sprijinului financiar, în cel mult 5 zile lucrătoare de la primirea banilor de la Județul Ilfov - Consiliul Județean. Unitatea administrativ teritorială în cauză este responsabilă de plățile efectuate în cadrul prezentului proiect.
   În cadrul ultimei tranșe se vor efectua regularizări, dacă este cazul.
   Județul Ilfov - Consiliul Județean își rezervă dreptul de a efectua, prin compartimentele de specialitate, propriile verificări cu privire la plata sumelor din prezentul proiect. UAT-ul are obligația să pună la dispoziția Județul Ilfov - Consiliul Județean toate documentele justificative solicitate în acest sens.
[bookmark: _Hlk125545690]6.6.7 Comisia de acordare a sprijinului financiar din cadrul UAT-ului va întocmi un raport final ( conform model prevăzut în anexa nr. 9 la prezenta Metodologie) care va cuprinde: 
· centralizarea beneficiarilor proiectului “Ilfov zâmbește senior” în ordinea cronologică de depunere a documentelor privind eligibilitatea;
· numărul documentului de plată, data și valoarea sumelor virate de Județul Ilfov – Consiliul Județean către UAT;
· numărul documentului de plată, data și valoarea sumelor virate de UAT către cabinetele stomatologice;
· alte date considerate de comisie a fi relevante.
	Comisia va transmite  copie a raportului către Județul Ilfov - Consiliul Județean în maxim 30 de zile calendaristice de la efectuarea ultimei plăți către cabinetul medical.
           Orice modificare a listei beneficiarilor reali şi a sumelor necesare pentru plata sprijinului financiar se realizează de către Comisia de acordare a sprijinului financiar pe baza documentelor puse la dispoziţie şi se aprobă de primar.
[bookmark: _Hlk192757335]6.6.8 Comisia din cadrul Județului Ilfov - Consiliul Județean va centraliza rapoartele primite la nivelul județului și se va asigura de aducerea la îndeplinire ale prevederilor de la art. 6.6.7.
7. Dispoziții finale  
Orice modificare sau completare adusă prezentei metodologii se poate face în limitele legislaţiei române, prin Hotărâre a Consiliului Județean Ilfov.






